LDS Kaunas

LDS Kaunas – buvęs Lietuvos futbolo klubas iš Kauno, gyvavęs tarpukariu. Klube žaidė Lietuvos dviratininkų sąjungos sportininkai, komanda žaisdavo 2-osios pakopos pirmenybėse.

 Istorija 

Lietuvos dviratininkų sąjunga (LDS) įkurta 1923 m. Ją įkūrė V. Barkauskas, V. Butauskas, V. Gulmanas, Kazys Markevičius, Jurgis Šulginas, profesorius Tadas Ivanauskas.Lietuvos dviratininkų sąjunga. Lse.lt (tikrinta 2024-01-05). Sąjunga turėjo 8 skyrius, tarp jų buvo LDS Kazlų Rūda, LDS Kuršėnai, LDS Skaudvilė, LDS Smilgiai, LDS Šiauliai, LDS Telšiai ir LDS Utena. Nuo 1924 m. priklausė Tarptautinei dviratininkų sąjungai, kultyvavo daug sporto šakų.

Nemažai LDS narių dalyvavo 1924 ir 1928 m. olimpiadose. Žvalgybai susekus, kad sąjungoje telkiasi komunistuojantis jaunimas (komunistinį darbą čia dirbo A. Šimanas), 1937 m. ji buvo uždaryta. Nepaisant to, 1938 m. spalio pradžioje Rygoje lankėsi LDS Tilmanso futbolo komanda. Ten ji sužaidė rungtynes su LES (1-1) ir su Internacional (1-3) ekipomis.

 Šaltiniai 

Kategorija:Kauno futbolo klubai
Kategorija:Buvę Lietuvos futbolo klubai